या धड्याचं नाव आहे पत्त्यांसह कंडीशनल्स. दररोज तुम्ही काय बघता आणि ऐकता
त्यानुसार तुम्ही निर्णय घेत असता. मला बागेपर्यंत चालत जायचं आहे पण आधी मला हे ठरवायचं आहे
की मी छत्री नेऊ की नको. त्यामुळे मी खिडकीबाहेर बघते. जर ढगाळ असेल तर मी छत्री घेऊन
जाणार आहे. नाहीतर, मी गॉगल घेऊन जाईन. मला वाटतं छत्री नेलेली बरी. मी काय पाहते
आणि ऐकते त्यानुसार मी बागेत काय घेऊन जाणार ते ठरतं. खेळांमध्येसुद्धा कंडीशनल्स वापरले जातात.
आज आपण पत्त्यांचा खेळ वापरून कंडीशनल्सचा सराव करणार आहे. या खेळात, मी जो पत्ता काढते
तो ठरवतो की माझे मित्र काय करणार आहेत. जर मी सत्ती काढली तर सगळेजण टाळ्या वाजवतात.
नाहीतर सगळेजण "ऑ" म्हणतात. चला करून बघूया. तुम्ही कंडीशनल्स वापरून यापेक्षासुद्धा चांगले गेम्स
तयार करू शकाल अशी मला खात्री आहे. करून पहा! कंडीशनल्समुळे
कॉम्प्युटर स्मार्ट वाटतात. कंडीशनल्स असलेला कॉम्प्युटर युजरला प्रतिसाद देऊ शकतो आणि
त्यांच्या कृतीचा मार्ग बदलू शकतो. तुमच्या आवडत्या व्हिडीओ गेमचा विचार करा. इतर कृतींपेक्षा काही
कृतींसाठी तुम्हाला जास्त पॉईंट्स मिळतात का?
असे होते कारण कॉम्प्युटर कंडीशनल्स वापरत असतो. या पद्धतीने कॉम्प्युटर निर्णय घेतो. असे केले तर.. की तुम्ही टार्गेट हिट
केले तर तुम्हाला दहा पॉईंट्स मिळतील, नाहीतर तुमचे तीन पॉईंट्स कमी होतील. जेव्हा
कंडीशनल्स कसे काम करतात, हे तुम्हाला कळते तेव्हा तुम्ही वेगवेगळे आकर्षक गेम्स तयार करू शकता.